แบบว่าถ้าเราเป็นถุงซีสใต้ผิวหนังแล้วเราไปผ่าออกหรือเป็นฝีใต้ผิวหนังเเล้วเราไปกรีดออก เเล้วแผลมันเป็นโพรงลึกใต้ผิวหนังเราจะต้องกินอะไรเนื้อมันถึงจะตื้นได้เร็วคะ แล้วทำอะไรถึงจะส่งผลเสีย/ดีต่อแผลคะ
สวัสดีครับ หากมีแผลผ่าตัด หรือ กรีดเอาถุงน้ำออก ขอแนะนำให้รับประทานอาหารจำพวกโปรตีนเพิ่มครับ เช่น เนื้อไม่ติดมัน นม ไข่ ฯลฯ เพื่อที่จะให้ร่างกายได้ซ่อมแซมเนื้อส่วนที่สึกหรอ โดยปริมาณที่แนะนำคือโปรตีนราว 1-1.25 g. ต่อน้ำหนักตัว (ยกตัวอย่างว่า ไข่ต้มฟองหนึ่งมีโปรตีน 7 กรัม ครับ)ส่วนเรื่องแผล ขออย่าให้แผลโดนน้ำ และไปตัดไหมตามนัด เพราะถ้าแผลโดนน้ำ จะมีโอกาสที่เชื้อจะตามน้ำมา แล้วทำให้ติดเชื้อได้ครับ